Α.Ο. Προοδευτική Περάματος

Ο **Αθλητικός Όμιλος Προοδευτική Περάματος** είναι ελληνικός αθλητικός σύλλογος που εδρεύει στο Πέραμα Ιωαννίνων. Επίσημο έτος ίδρυσης του είναι το 1968 και επίσημα χρώματά του το μπλε και το κόκκινο. Έδρα του αποτελεί το Δημοτικό Αθλητικό Κέντρο Περάματος «Γιώργος Πρίσκας».

## Ιστορία
Η Προοδευτική Περάματος ιδρύθηκε τον Αύγουστο του 1968, έγινε μέλος της ΕΠΣ Ηπείρου και εντάχθηκε στη Γ΄ Ερασιτεχνική.

Στον πρώτο επίσημο αγώνα της για το πρωτάθλημα της Γ΄ Ερασιτεχνικής, αντιμετώπισε τον Παρακάλαμο στο γήπεδο του στρατοπέδου Περάματος, όπου κέρδισε η Προοδευτική με σκορ 2-1.
Με την ίδρυση της, ακολούθησαν διαδοχικά δύο συνεχόμενοι άνοδοι και την περίοδο 1971-72 αγωνίζεται στην Α΄ Ερασιτεχνική. Την περίοδο 1976-77 κατακτά και το πρωτάθλημα της Α΄ Κατηγορίας στον Βορρά και προκρίνεται στο ειδικό ερασιτεχνικό πρωτάθλημα για να διεκδικήσει την άνοδο της στην Β΄ Εθνική, πράγμα που δεν κατάφερε. Την επόμενη χρονιά όμως μετείχε στην Εθνική Ερασιτεχνική κατηγορία, από την οποία και υποβιβάστηκε στην Α΄ ΕΠΣ Ηπείρου. Με την συμμετοχή της στα εθνικά ερασιτεχνικά πρωταθλήματα, η Προοδευτική αρχίζει και γίνεται γνωστή πέρα από τα όρια της Ηπείρου. Είναι επίσης η εποχή, που αρχίζουν να αναδεικνύονται σπουδαία ταλέντα της ομάδας, με καλύτερο τον Γιώργο Πρίσκα, που καταξιώνουν την Προοδευτική ως την ποδοσφαιρομάνα της περιοχής.

Την περίοδο 1984-85 κατακτάει το πρωτάθλημα της Α΄ Ερασιτεχνικής και ανέβηκε στην Δ΄ Εθνική, στην οποία δεν μπόρεσε να κρατηθεί και έπεσε αμέσως. Το 1986-87 κερδίζει και πάλι την άνοδο για την Δ΄ Εθνική 1987-88 χωρίς να χρειαστεί να μπει στην διαδικασία του ειδικού ερασιτεχνικού πρωταθλήματος. Ο υποβιβασμός όμως ήταν ξανά άμεσος. Την περίοδο 1988-89 κατακτά ξανά το πρωτάθλημα της Α΄ Ερασιτεχνικής και ανέβηκε στη Δ΄ Εθνική, στην οποία αγωνίστηκε επί σειρά ετών (1989-90, 1990-91, 1991-92, 1992-93, 1993-94), αποτελούμενη από αρκετά καλούς ποδοσφαιριστές, οι οποίοι μεταπήδησαν σε μεγαλύτερους συλλόγους. 

Η περίοδος 1994-2007, βρίσκει την ομάδα να αγωνίζεται στην Α΄ και Β΄ Ερασιτεχνική, ώσπου την περίοδο 2006-07 κατακτά το πρωτάθλημα της Α΄ Ερασιτεχνικής, κερδίζοντας εκτός έδρας την τελευταία αγωνιστική την Ελεούσα με 2-1 και καταφέρνει μετά από 13 χρόνια να επιστρέψει στη Δ΄ Εθνική. Την περίοδο 2007-08, η Προοδευτική αγωνίστηκε στην Δ΄ Εθνική, χωρίς να καταφέρει να παραμείνει και υποβιβάστηκε στην Α΄ Ερασιτεχνική. Την επόμενη περίοδο, 2008-09, κατέκτησε εκ νέου το πρωτάθλημα της Α΄ Ερασιτεχνικής, με συνολικά 70 βαθμούς και επέστρεψε προσωρινά στη Δ΄ Εθνική, καθώς την επόμενη περίοδο, 2009-10, δεν κατάφερε να παραμείνει στην κατηγορία και υποβιβάστηκε στην Α΄ Ερασιτεχνική. Μετά τον υποβιβασμό και για τα επόμενα χρόνια η ομάδα συνέχισε την πορεία της στα τοπικά πρωταθλήματα.

## Τίτλοι
* **Α´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (6): 1977, 1985, 1987, 1989, 2007, 2009
* **Β´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (1): 1971, 2006
* **Γ´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (1): 1970
* **Κύπελλο [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Κυπελλούχος (4): 1979, 1989, 1990, 1998

## Πορεία σε εθνικές κατηγορίες

## Τμήμα ποδοσφαίρου γυναικών
Το τμήμα ποδοσφαίρου γυναικών ιδρύθηκε το 2015 και με την ίδρυση του, εντάχθηκε στη Γ΄ Εθνική, πρωτάθλημα της οποίας κατέκτησε στο τέλος της περιόδου.

Την σεζόν 2016-17 συμμετείχε στην Β΄ Εθνική, στον πρώτο όμιλο. Τερμάτισε στην τρίτη θέση. Σπουδαία πορεία έκανε και στην πρώτη της παρουσία στο κύπελλο Ελλάδος φτάνοντας μέχρι τα ημιτελικά. Στην πρώτη φάση απέκλεισε εντός έδρας τον Μαγνησιακό με 3-1.Στην δεύτερη φάση απέκλεισε εκτός έδρας το Μεσολόγγι 2008 με 2-1.Στην τρίτη φάση απέκλεισε εντός έδρας τον Μέντεκα Καλαμαριάς με 3-0.Στα προημιτελικά απέκλεισε εντός έδρας τον Ατρόμητο με 2-1.Στα ημιτελικά στο ουδέτερο του Μεσολογγίου αποκλείστηκε στην παράταση με 1-0 από τον Φείδων ΑΟ Άργους.

Την σεζόν 2017-18 συμμετείχε στην Β΄ Εθνική, στον δεύτερο όμιλο. Κατέλαβε την δεύτερη θέση και προκρίθηκε στα play off. Στον πρώτο γύρο αντιμετώπισε εντός έδρας τις Αμαζόνες Θεσπρωτίας, τις οποίες κέρδισε με 8-0. Στον τελικό που έκρινε την άνοδο αντιμετώπισε τις Νεφέλες Πιερίας εκτός έδρας.Η Προοδευτική κέρδισε με 2-1 και ανέβηκε στην Α΄ Εθνική.Την σεζόν 2018-19 συμμετείχε για πρώτη φορά στην ιστορία της στην Α΄ Εθνική. Τερμάτισε στην 8η θέση με 18 βαθμούς και παρέμεινε στην κατηγορία.

Το καλοκαίρι του 2019 η γυναικεία ομάδα ανεξαρτητοποιήθηκε από την Προοδευτική, αλλάζοντας το όνομα της σε Γιάννενα WFC.

### Πορεία στις εθνικές κατηγορίες (γυναίκες)

## Παραπομπές


Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968
Κατηγορία:Ανενεργές γυναικείες ποδοσφαιρικές ομάδες Ελλάδας